JohanHeinsen/ENO huggingface dataset:
Aalborgs Stifts Adresseavis, 1824-01-24
Følgende gode Bøger faaes for halv Bogladepriis og derunder hos Undertegnede: Bie-Kuben eller Andres Tanker, 2det Oplag i 6 Bind, ved Lodde. Den aabenbarede Theologie ved Guldberg. Batteur Jndledning til de skiønne Konster og Videnskaber, 4 Bind. Bastholms Christelige Religions=Hovedlærdomme. Sneedorfs samtlige Skrifter, 9 Bind. Forsøg i de skjønne og nyttige Videnskaber ved et patriotisk Selskab, 2 Bind. Schous Udtog af Forordninger fra 1670 til 1812, med Alphabetisk Register. Nørregaards System med Register, Bind. Hurtikals Privatret, 4 Bind. Badens juridiske Ord- og Sag=Lexicon, Dictionaire Francais Allemand et Latin Par Pomay, 1 - 2 Tome. Rottbøll Sadolin.
Aalborgs Stifts Adresseavis, 1824-01-24
Grundig Underviisning i det Engelske og Franske Sprog for billig Betaling tilbydes. Adresse-Contoiret anviser.
Aalborgs Stifts Adresseavis, 1824-01-24
Da en Deel af Uggerbye Broe paa Landeveien herfra til Skagen, i Gaar er nedfalden, saa kan der, indtil videre, ingen Færdsel over Samme finde Sted af enten Ridende eller Kjørende, hvilket herved bekjendtgjøres, samt at der imidlertid nærmest passeres over Bindslev Broe. Hjøring den 20de Januari 1824. S. Poulsen.
Aalborgs Stifts Adresseavis, 1824-01-24
Paa en Hovedgaard der har en behagelig Beliggenhed kan til Foraaret eller 1ste Maj faaes i Leie adskillige Værelser, og Beqvemmeligheder for en Familie, samt Foder og Græs til 2 a 4 Køer og om man ville have et eller to Bæster, da kunde det og akkorderes item frie Jldebrændsel og en Hauge til Afbenyttelse m.m. Adresse-Contoiret anviser de Lysthavende.
Aalborgs Stifts Adresseavis, 1824-01-24
Halvparten i Schalupen Caroline, beliggende i Nibe, 2 Commercelæster drægtig, førendes af Skipper Thorendahl, er underhaanden at faae tilkjøbs. De Vedkommende ville behage inden 3 Uger at henvende dem til Skipper Niels Asp i Nibe, som i saa Henseende slutter Accordt. Gaarden Nørgaard i Jelstrup Sogn, Venneberg Herred, staaende for Hartkorn 4 Tdr. 6 Skpr. 3 Fdkr. 1 1/2 Alb. agter Eieren underhaanden at bortsælge. J dens Jorder er nedlagt 14 Tdr. 5 Skpr. Rug, og der kan saaes 8 a 10 Tdr. Byg samt 17 a 18 Tdr. Havre. Ved Gaarden kan græsses og fodres 6 a 8 Bester, 16 a 18 Fæekreature og 20 Faar. Eiendommen ere gode og Gaarden ligger midt i Marken. Der haves ovorflødig Tørveskiær og der avles aarlig 20 a 24 Læs Høe. Gaarden kan tiltrædes næste 1ste Mai og Lysthavende behage at henvende sig til Eieren. Jens Westermark.
Aalborgs Stifts Adresseavis, 1824-01-24
Auctioner. Ved Auctionen over Cichorie den 30te Dennes agtes endvidere bortsolgt et Parti Svedsker, Røgtobak, Sæbe, rød Viin, Mønnie, Vitriol, Bruunspaan, Olieblaat, Blias med flere Handelsvarer. Peter N. Skovgaard.
Aalborgs Stifts Adresseavis, 1824-01-24
Tirsdagen den 3die Februar om Formiddagen Klokken 10, afholdes offentlig Auction hos Madame Rostrup i Kjøbmand Hans Hasses forrige Gaard paa Bredegade heri Aalborg, over afgangne Madame Jacobine Kjærs, og ligeledes afdøde Pige Else Enevoldsdatters Efterladenskaber, bestaaende af Sengeklæder, Kister og Skrine, Fruentimmerlinned og Gangklæder, En Guldring, en Brystnaal, Pærler og Baand m. m.; hvilket herved bekjendtgjøres. Aalborg den 16de Januar 1824. Schmidt.
Aalborgs Stifts Adresseavis, 1824-01-24
Afgangne Landmaaler Ole Halls og efterlevende Enkes fælleds Boes Gaard med tilliggende Jorder i Nørre Sundbye, samt en Boet tilhørende, ved Langbroevasse beliggende Tørve parcel, bliver ved trende Auctioner opraabt til Bortsælgelse: 1ste Gang Onsdagen den 25de Februar, 2den Gang Onsdagen den 10de Marts, 3die Gang Onsdagen den 24de Marts næstkommende, hver Dags Formiddag Kl. 10. De tvende første Auctioner afholdes paa Aalborg Byetingsstue og den tredie i Gaarden selv i Nørre Sundbye. Det anmærkes til Efterretning for Liebhavere, at Gaarden med vedliggende Leiehuus bestaaer af 70 Fag Huus, hvori er 4 Stkr. Kakkelovne og at de denne Eiendom tilliggende Jorder, er ansat til 1 Tdr. 6 Skpr. 2 Fdkr. Hartkorn. "Paa den ommeldte Tørveparcel, hvilken separat bliver solgt, er derimod intet Hartkorn. Hvilket herved i Overeensstemmelse med Placaten af 22de April 1817, bekjendtgjøres til alle Vedkommendes Efterretning. Aalborg Birketingscontoir den 19de Januarii 1824. Schmidt.
Aalborgs Stifts Adresseavis, 1824-01-26
Udlandet.
Aalborgs Stifts Adresseavis, 1824-01-26
Spanien. Kongen har medhensyn til de spanske Besiddelser udenfor Europa udstædt et vigtigt Decret, i hvis Jndledning han omtaler hans aftvungne Besværgelse af Constitutionen den 7de Marts 1820, de sørgelige Følger af den revolutionaire Regjering og dens Grundsætninger for Spanien, den lykkelige Undertrykkelse af Revolutionerne i Neapel, Turin, Lissabon og Spanien, og gaaer derpaa overtil Decretet selv, som er affattet efter Forslag af Raadet af begge Jndierne. Det lyder da saaledes: 1) "J alle mine americanske Besiddelser skal afsynges et høitideligt Te Deum til Taksigelse for den Velgierning, som den Almægtige af sin Barmhiertighed har viist mod den hele Nation derved, at han har bevaret mig sund og uskadt midt iblandt saa store og bestandige Farer. 2) J bemeldte mine americanske Besiddelser er den politiske Constitution for stedse afskaffet, og Sammes Regjering igjen indrettet overeensstemmende med de før 7de Marts 1820 bestaaende Love og Anordninger. 3) De politiske Chefer, Provincialdeputationerne, de constit. Municipalitæter, Secretairerne og hvad dertil hører, forlade ufortøvet deres Poster og træde ud af Virksomhed. 4) Det Samme have og de ny oprettede Audienzas (Domstole) at gjøre. 5) Den af Cortes oprettede, saakaldte Nationalmiliz skal ufortøvet opløses, og de, som den bestaaer af, skulle aflevere deres Vaaben og Eqviperring, førend de drage hjem. 6) De undertrykte Corporationer skulle vende tilbage til deres Klostre, og erholde alle deres Godser tilbage, alle de med iberegnede, der af een eller anden Grund ere blevne afhændede. 7) Jegstadfæster alle de Æresposter og Embeder, der under den constitut. Regjering ere blevne tilstaaede i mine americanske Provindser, forudsat at de ikke skrive sig fra Constitutionen, eller ere dens Værk, og at de, som erholde den, ikke ved deres Opførsel have gjort sig uværdige dertil. 8) Med Undtagelse af det, som forestaaende Artikel foreskriver, skal enhver Plads, der ved Afsættelse eller uretfærdig Forflyttelse af den, der havde den, er bleven vacant, giengives ham, naar han forlanger det, med Foretrækkelse for den, der er kommen i hans Sted; (dat. i December 1823). Dette Decret kan imidlertid ikke anvendes paa Andet end Cuba Portorico og Philippinerne, da det americanske Continent har afsondret sig fra Moderlandet, og der ingen spanske constit. Øvrighed er, som kan afskaffes (det skulde da være i S. Juand Ulloa, og der, hvor Gen. la Sernas Armee endnu maaskee staaer sig). Det Mærkværdigste i dette Deeret er udentvivl den 7de Artikel, hvor der ved Bekræftelsen af de Æresposter og Embeder, der ere bortgivne under Constitutionen, gjøres en stor Undtagelse fra det, der er skeet i Spanien selv.
Aalborgs Stifts Adresseavis, 1824-01-26
Det af Kongen angaaende den kongl. Garde udstædte, og af Hertugen af Jnfantado foreslagne Decret indeholder, at Alle, der frivillig ville indfinde sig og forresten have de udfordrede Egenskaber, kunne blive optagne deri. Omtalte Egenskaber ere, at han skal være over 18 og under 30 Aar, af sund og stærk Legemsbeskaffenhed, uden Legemsfeil, 5 Fod, 3 Tommer høi. Han maa ikke have været forfulgt af Justitien eller være af berygtet Herkomst, eiheller have været med i den frivillige Nationalmilits. Han maa ikke have ført Vaaben mod de forbundne eller royalistiske Tropper, eller have medvirket til offentlige Uordener. Han skal nyde den store Sold, og kun tjene 3 Fjerdedele af den for den øvrige Armee bestemte Tid. - Amnestiedecretet venter Man nu til Helligtrekongersdag, og dersom det ikke udkommer med det Første, have Ministrene, som Man forsikkrer, besluttet at takke af; dog har en fra den franske Gesandt afsendt Coureers Ankomst givet nyt Haab. - Da Bisperne og Erkebisperne fik Ordre til at begive sig tilbage i deres Dioeceser, blev en meget høi Person, hos hvem de pleiede at forsamle sig, kaldet til Kongen, og fik Huusarrest. De Fortrædeligheder, som Alt dette har forvoldt, ere Skyld i Ministeren Casa=Prujos stedse tiltagende Sygelighed.
Aalborgs Stifts Adresseavis, 1824-01-26
J en Deel af Catalonien, der staaer under fransk Bestyrelse, er det nogenlunde roligt, i en anden Deel derimod der er besat af spanske Soldater, mærker Man jevnlig Uordener. Royalisterne selv slaaes indbyrdes; saaledes brød nylig de, som laae i Landsbyerne omkring Staden elAbisbal op, og afvæbnede den royalistiske Milits i omtalte Stad. Paa adskillige Steder er Øvrigheden, der vilde holde Orden, bleven et Offer for deres Jver. Saaledes har Man fundet Alcalden af Valls snigmyrdet. - J Ayllon har Alcalden maattet rykke ud mod 40 Mand, som viste sig der i Egnen, af hvilke han fangede 3 og for og Resten. - Af Qvesadas Tropper ere 40 Ryttere deserterede, hvilket ogsaa hyppigen hænder andre royalistiske Generaler.
Aalborgs Stifts Adresseavis, 1824-01-26
Tyrkiet. Fra Constantinopel meldes, at det ved Stemmeflerhed, er bleven afgjort i Divanet, at Storvezieren personlig, forsynet med Sultanens udstrakte Fuldmagter, skal begive sig til Morea, for, om mueligt, at komme paa det Ren med Jnsurgenterne. Man frygter for, at naar dette bliver bekjendt, vil det gjøre Muselmændene meget nedslagne, og forværre Portens desuden kritiske Stilling, da Storvezieren ellers aldrig uden i høieste Nødsfald, og naar Riget, er i stor Fare, pleier at forlade Hovedstaden. Som hans Efterfølger i ommeldte Tilfælde nævner Man den tilbagekomne Capudan Pascha. Forholder dette sig saaledes, da kan vel og Frygt for et Brud med Persien have havt Jndflydelse paa Divanets Beslutning. Under Fredsunderhandlingerne skal nemlig et tyrkisk Corps have angrebet Bagdad, og ladet den persiske Garnison springe over Klingen, og Efterretninger fra Aleppo tale om nye Bevægelser af Perserne. Schachens Ratification af Fredstractaten er derfor heller ikke endnu indtruffen. Lord Strangford synes Porten i den senere Tid at have viist større Opmærksomhed, end før, som Man vil slutte deraf, at Sultanen har sendt en levende Giraffe (efter en anden Avis: en Agraffe af Diamanter - altsaa i den Ene af dem urigtigt oversat, som han havde faaet til Foræring af den ægyptiske Pascha, til Lordens Bolig, for at vise ham den, hvilket ansees for en stor Gunst. Men denne Gunst vil vel neppe blive varig, da Engelland nu ligger i Strid med Tunis, som i de sidste 3 Aar har viist Porten vigtige Tjenester. Minziaky, meente Man, vilde neppe komme til at fungere før i Midten af Januar.
Aalborgs Stifts Adresseavis, 1824-01-26
J Macedonien ere mange Græker efter befaling af Paschaen af Thessalonich arresterede, og lagt Beslag paa deres Eiendomme. Adskillige rige Græker, der ere flygtede derfra, gjøre en frygtelig Skildring af de der udøvede Ugjerninger. Jmidlertid gjøre de Samme det tvivlsomt, om det er den berygtede Abdul Obut, der, som vi før have meldt, har maattet bøde med Livet, eller det er en Anden af lignende Navn. - Den græske Escadre, der under Maurocordato var ilet Missolunghi til Hielp, skal, efter at Beleiringen af denne Fæstning var ophævet, have vendt sig mod Patras, og blokerer den fra Søesiden, medens Colocothron med et moreotisk Corps blokerer den fra Landsiden. Da den tyrkiske Commandant erfarede dette, sendte han adskillige fornemme Tyrker ombord paa en Brig til Privesa, men som skal være faldet Grækerne i Hænderne.
Aalborgs Stifts Adresseavis, 1824-01-26
Den tyrkiske Besætning af Corinth er paa 2 østerr. Skibe ført over til Smyrna, hvor der af Paschaen i Fragt for dem er bleven betalt 11,000 Piastre.
Aalborgs Stifts Adresseavis, 1824-01-26
Østerr. Beobachter fortæller os, hvad vi allerede vide, at Capudan Paschaen er kommen tilbage indenfor Dardanellerne med sin Flaade, og derhos og, at adskillige Øer i Archipelagus gjerne vilde underkaste sig Porten, naar Man kun, ved at sende tyrkiske Skibe derhen, vilde beskytte dem mod Jnsurgenterne. Samme Blad forsikkrer derhos bestemt, at det foregivne Nederlag paa den ottomanniske Flaade ved Scopelos og Skiathos, skjøndt redelig bekræftet af Nogle, der ville have været Øienvidner dertil, er en reen Opdigtelse (!), optager derpaa af Spectateur oriental en Beretning om Fordele, som de paa Candien landede ægyptiske Tropper skulle have havt o. s. v.
Aalborgs Stifts Adresseavis, 1824-01-26
America. Staden Veracruz har lidt meget ved Bombardementet fra S. Juan d'Ulloa, som vedbliver næsten uafbrudt, og er næsten forladt af alle dens Jndvaanere, af hvilke Kjøbmændene ere flygtede til Alvarado, 30 engl. Mile sydligere. Gen. Guadeloupe Victoria, der har omringet Staden, beskytter den tilbageblevne Eiendom, der ligger sikker under de halv sammenskudte Huse. Fortet er nylig bleven rigeligen forsynet med Alt ved 8 dertil ankomne Skibe.
Aalborgs Stifts Adresseavis, 1824-01-26
Blandinger. Den med de herligste Egenskaber begavede Keiserinde Maria Feodorovna's Berømmelse er udbredt overalt. Ogsaa hos Asiens Beherskere staaer Hs. Majestæt i høieste Agtelse, hvilket en Skrivelse fra Keiserinden af Persien, som nu circulerer i Petersborg, viser. Den lyder saaledes: Ophøiede glimrende Frue i Norden! Saalænge Elementerne besidde deres Varighed, og Jordens Grundstoffendnu bestaaer, ligesaalænge være den ophøiede Frue i det store Pallads, Rigets uskatteerlige Perlesmykke, de herskende Stjerners Constellation, som bæres af det mægtigste Riges Sol, Herskerinde i Nordens Middelpunkt, som har den høieste Magts frygtelige Palmetræe i Hænderne, ønsker at sidde i Lykkens Skjød, beskyttet for alle Uheld. Efter dette mit udtalte rene Ønske har jeg den Ære at berette, at efter den i vore Tider ved det altforbarmende og almægtige himmelske Væsens Virkning frembragte lykkelige Forhold, frembære begge de ophøiede Magters Have nye friske Rosenblomster, og Alt hvad der havde indsneget sig mellem begge høie Hoffer, er ved oprigtig Eendrægtighed og Venskab lykkeligen bilagt, og i Visheden og Overbeviisningen om denne uskatteerlige Velgierning ville nu alle med det andet Hof Forbundne ikke høre op med at underholde venskabelig Brevvexling. Netop i dette Øieblik, da Hans Excellence Mirza Abdul Chan, vor Gesandt ved det store russiske Hof, afreiser, holder jeg det for hensigtsmæssigt, ved dette oprigtige Brev, at aabne Venskabs Port. Da det ogsaa er en gammel Sædvane, der er overeensstemmende med Venskabs og Redeligheds-Grundsætninger, at Venner give hinanden Foræringer; saa beder jeg, med Velvillie at modtage de oversendte af vort Lands ædleste Pyntesager. Jeg smigrer mig med det Haab, at derimod ogsaa De ved nogle Draaber af venskabelig Giengieldelse ville glæde mit Hjertes Have, som inderlig elsker Dem, og anmoder Dem, at beære mig med Commissioner, som jeg gjerne vil opfylde." - Denne Skrivelse var ledsaget af følgende, tildeels meget kostbare Foræringer: 1) En prægtig Perlesnor, veiede 5000 Karat. 2) Fem indiske Shavler. 3) En nydelig smagfuld Papæske, japansk Arbeide. 4) En konstig forarbeidet Æske, at gjemme Pynt=Fjær i. 5. En lille Kasse med alleslags Damesager. 6) Fem Stykker kostbar persisk Brokade, af overordentligt fiint og skjønt Arbeide.
Aalborgs Stifts Adresseavis, 1824-01-26
J Hietting, en Landsby i Nærheden af Wien, boen en Embedsmand, hvis Tyende forleden paa deres Herres Anskrig bleve vakte om Natten og fandt ham i Sengen svømmende i sit Blod. Han fortalte, at nogle ubekjendte Personer vare styrtede ind i Kamret til ham, havde givet ham flere Knivstik opbrudt hans Chatol og frataget ham en betydelig Sum Penge. Sagen er bleven strængt undersøgt og man vil være kommen efter, at bemeldte Embedsmand skal have saaret sig selv, i Haab om paa denne Maade at redde sig ud af sin Kassemangel.
Aalborgs Stifts Adresseavis, 1824-01-26
Fædrelandet.
Aalborgs Stifts Adresseavis, 1824-01-26
Kjøbenhavn. J Slutningen af Efteraaret fandt Huusmand Lars Jensen, Fæster af et til Holbeks Slotsladegaard henhørende Huus, ved at oprydde en Steen paa sin Mark, flere Metalstykker, der vare opstablede paa hinanden. Han bragte dem til det Kongelige Museum for Oldsager, hvor man, ved at samle Fragmenterne og sammenholde dem med andre Stykker, har udfundet, at de have henhørt til Vaaben og nogle kunstige Ringe. De stemme aldeles overeens med de Oldsager, som Man tillægger den hedenske Tids senere Mellemperiode, og ere altsaa formodentlig fra det 8de eller 9de Aarhundrede. Commissionen for Oldsagernes Opbevaring har, uagtet at Metalstykkerne ere af ubetydelig indre Værd, tilsendt Bonden 20 Rbd. som en Opmuntring, og søger saaledes ved enhver passende Leilighed at udrydde den for vore Samlinger skadelige forudfattede Mening, at intet uden Guld og Sølv er af Værdie iblandt de Sager, som Man tilfældig finder i Jorden. Men det er ikke allene herved at Museet er blevet beriget i den senere Tid. Ved en af Samlingens bedste Befordrere, Hr. Pastor og Ridder Aagaard til AgerskovsMellemkomst, har man erholdt en Guldring med en Jndskrift med Munkebogstaver. Til Ringens forhenværende Eier har Commissionen ladet udbetale Guldets Værdie med en Fjerdedeels Tillæg. Som Gave til Museet er indkommen flere Stykker, hvoriblandt især udmærker sig en stor Perle af det sieldne Glasmosaik og et Spænde af Sølv fra Middelalderen, med følgende Jndskrift: "Thedricus, frater monetarii amer vincit omnia. J Kanten er indgravet som Zirater 8 forskjellige Redskaber, man i ældre Tid har brugt ved Myntning. De to sidste Stykker ere forærede af Hr. Stud. Markmann fra Bornholm. J Kjøbenhavns Addresseavis gives Vink om, at det Kjøbenhavnske Øll er ikke saa godt, som det burde være. Viborg.
Aalborgs Stifts Adresseavis, 1824-01-26
J Landsoverretten ere afsagte følgende Domme: (Den 15de December 1823.)J Sagen; anlagt mod Jens Fredriksen Høeg af Lee Sogn, formedelst noget af ham borttaget Bygningstømmer og Muursteen fra et Huus, han havde under Reparation. - Dom: Tiltalte bør hensættes i Fængsel paa Vand og Brød i 8te Dage, samt betale de af hans Action og Afstraffelse flydende Omkostninger.
Aalborgs Stifts Adresseavis, 1824-01-26
J Sagen: appelleret af Exam. Jur. F. Tholstrup mod Hjermislev Giern Herreders Overformynderi, betræffende effektueret Udlæg for Obligationsgjeld til Overformynderiet, stor 5154 Rbd. 2 Mk. Sølv, hvoraf kun 1660 Rbd. 4 Mk. lovligen vare opsagte og med Renter, ifølge foregaaet Forlig forfaldne til Udbetaling. - Dom: Exekutionsforretningen bør staae ved Magt. Processens Omkostninger ved Landsoverretten betaler Tholstrup med 25 Rbd. Sølv.
Aalborgs Stifts Adresseavis, 1824-01-26
J Sagen: appelleret af Procurater Ammitzbøl, som Curator Bonorum for Statsraad Carøes Bo, mod Skifteretten i bemældte Bo, m. f., betræffende en Auction, der blev afholdt over en Bendix Davidsens Fallitbo i Aarhuus tilhørende, til Statsraad Carøe pantsat Fabrikgaard i Randers, og den at Skifteretten i Carøes Bo givne Approbation, paa det for samme Gaard af Handelshuset Ph. H. Ree & Comp. gjorte høieste Bud. - Dom: Denne Sag afvises. J Kost og Tæring til Skifteretten i Carøes Bo og til Ree betaler Appellanten 24 Rbd. Sølv.
Aalborgs Stifts Adresseavis, 1824-01-26
J Sagen: appelleret af Stiftskasserer Hansen i Ribe mod Skifteretten i Biskop Hjorths Bo, angaaende 2480 Rbd. rede Sølv, som Hansen ved en ham af Stiftsdirektionen overdraget Jncassation af Ribe Bispestols Korntienders Jndtægter, skal være skyldig til Hjorths Bo, og hvilke han paa Stiftsdirektionens Vegne har udbetalt til Stiftamtmand Kofoed. - Dom: Stiftsrevisor Hansen bør være fri for Tiltale i denne Sag af Skifteretten i Biskop Hjorths Bo. Ved Underretsdommen var Hansen tilpligtet at tilsvare benævnte 2480 Rbd.
Aalborgs Stifts Adresseavis, 1824-01-26
J Sagen: appelleret af Justitsraad Lanng til Langholdt mod Fæstegaardmand Jens Andersen af Tveden, angaaende 261 Rbd. 36 s. S. og T., som Lanng skulde have oppebaaret mere end han ved en hos Jndstævnte afholdt Udlægsforretning kunde tilkomme. - Dom: Justitsraad Lang bør for Jens Andersens Tiltale fri at være. Processens Omkostninger ophæves.
Aalborgs Stifts Adresseavis, 1824-01-26
Ved Underretten var Justitsraad Lanng tildømt at betale bemældte 261 Rbd. 36 s. til Jens Andersen.
Aalborgs Stifts Adresseavis, 1824-01-26
(Den 22de December.)¬
Aalborgs Stifts Adresseavis, 1824-01-26
J Sagen anlagt paa det Offentliges Vegne mod Randers Byes forrige Magistrat, angaaende resterende Rigsbankrenter af Randers Kjøbstæd indtil October Maaneds Udgang 1818, 3210 Rbd. 50 sk. S. og T., og 190 Rbd. 26 s. Sølv (hvilke Summer, efterat Sagen er blevet anlagt, ere efterhaanden indbetalte. - Dom: De Jndstævnte erklæres fri for Tiltale, men betale i Salario til Procurator Holm ved Underretten 25 og til F. Lykke ved Overretten 20 Rbd. Processens Omkostninger ved Landsoverretten hæves.
Aalborgs Stifts Adresseavis, 1824-01-26
J Sagen: anlagt af Justitien mod Handelsbetient Jens Lundorff i Horsens Arrest, for begaaet Tyver. - Dom: J. Lundorff bør til Forbedringshuusarbeide hensættes i Viborg, Tugt- og Forbedringshuus i 1 1/2 Aar, samt udrede alle Omkostninger paa Arrest og Action.
Aalborgs Stifts Adresseavis, 1824-01-26
Ved Underretsdommen var ham tilkjendt Rasphuus, eller Fæstnings=Arbeide i 4 Aar.
Aalborgs Stifts Adresseavis, 1824-01-26
J Sagen: anlagt af Justitien mod Jnger Kirstine Christensdatter i Aalborg Arrest, betræffende Barnefødsel i Dølgsmaal, og Barnets Mord. - Dom: J. K. Christensdatter bør at hensættes til Forbedringshuusarbeide i Viborg Tugthuus i 2 Aar; samt betale alle af Arrest og Action flydende Omkostninger. Ved Underretten var hun tildømt at miste Livet.
Aalborgs Stifts Adresseavis, 1824-01-26
J Sagen: anlagt af Justitien mod Niels Christian Pedersen, i Nykjøbing Arrest, formedelst begaaet Tyveri. - Dom: N.C. Pedersen bør hensættes i simpelt Fængsel paa sædvanlig Fangekost i 16 Dage, samt betale Actionens Omkostninger.
Aalborgs Stifts Adresseavis, 1824-01-26
J Sagen: Kjøbmand Peder K. Galthen i Aarhuus mod Fuldmægtig Jensen paa Lundberggaard, betræffende resterende Renter 160 Rbd. Sølv af 4000 Rbd. Sølv, som Galthen skylder Jensen efter Obligation. - Dom: ved Bytingsretten, som stadfæstedes, er Galthen tildømt at betale Jensen de nævnte 160 Rbd.; samt Jensen fritaget for Galthens Tiltale. Processens Omkostninger ved Landsoverretten ophæves.
Aalborgs Stifts Adresseavis, 1824-01-26
Aalborg. I Aftes blev paa det Dramatiske Selskabs Theater givet den anmeldte Concert for den i Byen oprettede Bombebøsse. Foruden den smukke Concert, som Kiendere fandt særdeles vel udført, havde det Steinerske Skuespillerselskab med Beredvillighed tilbudt et Bidrag til Aftenens Jndtægt ved at give Skuespillet Maleriet eller Kong Pharans Datter, hvilket Stykkes Forestilling morede den Deel af Tilskuerne, der egentlig ikke vare musikalske, eller havde Sands for denne Nydelse allene. Der vare omtrent 500 Tilskuere, og da Nogle af disse har efter Evne viist Velgiørenhed mod denne Indretning, der allerede nu, og til sin Tid mere, udbreder Trost og Husvalelse for fattige og gamle Sømænd og disses Familier, kan man vel antage, at de for Bombebøssens Jndtægt anvendte Bestræbelser, ere udfaldne efter Ønske. Ligesom ethvert Musiknummer vandt uddeelt bifald, behagede især i tredie Afdeling den Gruppe, i hvis Baggrund Bombebøssen flod paa et Alter, hvorpaa læstes Ordene: "Held og Lykke for Aalborg", over hvilken Gruppe flere Flag vajedde. Til Slutning fremsagdes af Enrollerings-Chefen Hr. Lieutenant Bluhme følgende Epilog: Som villig Tolk for fattig Søemands=Sag, Taknemlig - glad - for den jeg her fremtræder. Thi ogsaa herved Aalborgs Sindelag; Har viist, at gjøre Vel er Dannerfolkets Hæder! Modtag da, Alle, fra min svage Læbe, Saa huldrig Tak for Eders Gavmildhed, Forgiæves ej til ønsket Maal vi stræbe, Thi hvor fandt Nød en større Hjelpsomhed? Held da et Land hvor Folkets største FrydEr den: at lindre arme Brødres Smerte, Hvor Retfærd - Mildhed - Tronens sande Pryd, Saa skjøn en Vej til ædel Daad os lærte. Hvorefter Han ønskede Held og Lykke over Aalborg, og udraabte 3 Gange Hurra.